หนูมีตกขาวเป็นสีนํ้าตาลเข้มนิดๆเป็นแบบนี้มา1อาทิตย์กว่าแล้วก็หายไปแต่ยังไม่เคยเป็นประจำเดือนอยากทราบว่าหนูเป็นอะไรคะ?
สวัสดีค่ะ อาการตกขาวสีน้ำตาลเข้มดังกล่าวมา อาจมีสาเหตุมาจาก เลือดประจำเดือน ผลข้างเคียงจากการใช้ยาคุมกำเนิดชนิดใดๆ เป็นภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ ฮอร์โมนจากรังไข่ไม่สมดุลหากเป็นตกขาวสีน้ำตาลเข้มคล้ายเลือดที่อาจจะเป็นเลือดออกผิดปกติทางช่องคลอด ควรไปพบแพทย์เพื่อตรวจหาสาเหตุที่แน่ชัดต่อไป จริงๆแล้วถ้าไม่เคยมีเลือดประจำเดือนเลย อาจจะเป็นเลือดประจำเดือนที่เพิ่งมาได้เช่นกันให้สังเกตค่ะ ถ้าเป็นเลือดประจำเดือน เลือดจะมาประมาณ 3-7 วันแล้วหยุดไป แล้วก็มาใหม่อีกในอีก 22-35 วันเป็นรอบไป ไม่มีออกผิดปกติระหว่างนี้